Document ID: /roh_data/filtered/Laws_Sagogn.jsonl.gz/54

Cuntegn
I.	Organisaziun, menaschi e survigilonza	3
II.	Uorden da sepultura	4
III.	Uorden da santeri	7
A.	Access	7
B.	Register e repartiziun	7
C.	Dimensiuns dallas fossas	8
D.	Santeri dalla pleiv catolica	10
E.	Santeri dalla pleiv reformada	11
F.	Fossa communabla	12
G.	Manteniment dallas fossas e dil santeri	13
IV.	Disposiziuns finalas	14
Relaschau sebasond sin art. 12 alinea 2 dalla lescha davart ils fatgs da sanadad dil cantun Grischun dils 2 da december 1984 e sin l‘ordinaziun cantunala dils 27 d'october 1998 partenent ils fatgs da sepultura.
Organisaziun, menaschi e survigilonza
Uorden da sepultura
Uorden da santeri
Access
Register e repartiziun
Dimensiuns dallas fossas 
Santeri dalla pleiv catolica
Santeri dalla pleiv reformada
Fossa communabla
Manteniment dallas fossas e dil santeri
Disposiziuns finalas
Rimnada sistematica 
da dretg communal dalla
Vischnaunca da Sagogn
Nummera
7710.01
Tetel
Lescha da sepultura e da santeri
Ediziun
Ediziun dils 13.11.2015

Ediziun dils 06.11.1996
Valeivel
11.12.2015
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Survigilonza
Art. 1
Survigilonza
La survigilonza digl uorden da sepultura e santeri ei l’incumbensa dalla suprastonza communala. Ella ei responsabla per l’execuziun digl uorden da sepultura e santeri.

La suprastonza communala administrescha ils santeris en concordanza culla suprastonza dalla pleiv catolica resp. dalla pleiv evangelica.
Proprietad da terren dils santeris
Art. 2
Proprietad da terren dils santeris
Ils dus santeris existents a Sagogn ein possess dalla Fundaziun baselgia catolica Sagogn respectiv dalla Pleiv evangelica Sagogn/Laax/Falera. Ei exista tier mintga santeri in dretg da diever incontestabel, semeglionts ad in dretg da servitut, en favur dalla vischnaunca politica. Cheutras ein omisdus santeris instituziuns publicas che surveschan al diever da sepultura.

Il territori „Crest Baselgia" dalla Fundaziun baselgia catolica stat sut protecziun da monuments. Midaments architectonics astgan vegnir fatgs mo cun consentiment dallas instanzas cantunalas cumpetentas.
Obligaziuns dalla vischnaunca politica
Art. 3
Obligaziuns dalla vischnaunca politica
La suprastonza communala ei cunzun obligada da:

relaschar las ordinaziuns per il diever ed il manteniment dil santeri, sebasont sin quella lescha;
prender encunter l'annunzia da sepultura;
dar lubientschas excepziunalas per la sepultura da nundomiciliai;
preparar la fossa ed organisar la sepultura;
survigilar siu persunal necessari;
menar il register da fossas e la controlla dil temps da ruaus da talas;
ordinar ed exequir allontanaziuns da fossas suenter la scadenza dil temps da ruaus.
Obligaziuns dallas pleivs
Art. 4
Obligaziuns dallas pleivs
La Fundaziun baselgia catolica Sagogn respectiv Ia Pleiv evangelica Sagogn/Laax/Falera ha cunzun las suandontas obligaziuns:

ellas survigileschan generalmein il santeri, oravontut la tgira dallas fossas e dil contuorn;
ellas exequeschan la lescha pertuccont ils monuments e las implontaziuns;
ellas procuran per la schubradad sin santeri.
Metter en vischi
Art. 5
Metter en vischi
Pér suenter ch'in miedi practicont en Svizra ha constatau la mort astga il defunct vegnir mess en vischi.

Il vischi astga restar aviarts entochen cuort avon la sepultura sch'igl ei buca ordinau ina serrada ord motivs medicinals ni pervia dalla decumposiziun avanzada. 

Per baras cun prighel da contaminusadad valan las directivas federalas pertuccont il metter en vischi.
Material
Art. 6
Material
Per satrar eis ei da far diever da vischals d'ina sort da Ienn lom e d'urnas che sesligian.

Ei la bara ultra dil vischi da Ienn aunc zugliada en ina folia da plastic ni tschinclada da metal, eis ei da procurar en moda cunvegnenta che aria sufficienta hagi access tier la bara.
Transport dalla bara
Art. 7
Transport dalla bara
ll transport da baras ei caussa dalla parentella. Prescripziuns specialas da confederaziun e cantun ein da risguardar.
Liug da sepulturas
Art. 8
Liug da sepulturas
Ella vischnaunca da Sagogn san vegnir satrai:

Habitonts, domiciliai e dimorants dalla vischnaunca,

ulteriuras persunas mortas sin territori communal ni baras anfladas leu, schebein ils parents giavischan quei.

Burgheis e defuncts buca sesents ella vischnaunca san vegnir satrai a Sagogn sin damonda e cun lubientscha dalla suprastonza communala, che consultescha leutier la suprastonza dalla pleiv catolica resp. reformada. Quei dretg sa vegnir concedius a tals che havevan relaziuns specialas culla vischnaunca da Sagogn ni cun habitonts da quella.
Elecziun dil santeri
Art. 9
Elecziun dil santeri
La satrada sin in ni l'auter santeri succeda tenor la confessiun dil defunct e tenor giavisch dils parents.

En cass specials decida Ia suprastonza communala definitivamein - suenter consultaziun dils parents e dallas pleivs - davart l'elecziun dil santeri.

Ina satrada ordinaria astga vegnir refusada a negin ord aspects confessiunals ni auters motivs.
Uras da sepultura
Art. 10
Uras da sepultura
La sepultura ni la cremaziun astga haver liug sil pli baul 48 uras e sil pli tard 72 uras suenter la  spartida  dil  defunct. La sepultura d’ina urna ei buca ligiada vid il  temps  da  satrar. Cass specials basegnan ina lubientscha excepziunala dil miedi districtual.
Preparaziuns per sepultura
Art. 11
Preparaziuns per sepultura
La suprastonza communala ordinescha Ia preparaziun dalla fossa. Ella pren era Ias mesiras necessarias per sepulturas en cass specials, sco per exempel tier baras anfladas nua ch'ils parents mauncan.
Sepultura ecclesiastica
Art. 12
Sepultura ecclesiastica
Per las preparaziuns dil cult religius ein ils parents responsabels. En cass da munconza da parents procura la vischnaunca per ina sepultura digna.

Il tuchiez da sepultura sedrizza tenor usit e regla dallas pleivs.

Cuosts da sepultura
Art. 13

Cuosts da sepultura
Las taxas per la sepultura sedrezzan tenor igl uorden da taxas da sepultura e santeri relaschaus dalla radunonza communala.

La suprastonza communala lubescha excepziunalmein da  surprender ils cuosts da sepultura en cass gravionts.

La vischnaunca politica procura ord atgna iniziativa ina sepultura adequata en cass nua ch'ils parents mauncan.
Access al santeri
Art. 14
Access al santeri
Gl'access als santeris ei lubius a mintgin.

Igl ei scumandau da:

sedepurtar malhonest e  far canera sigl areal;
donnegiar ni tschuffergniar igl areal dils santeris, fossas e monuments; 
prender giu ed allontanar fluras e plontinas senza esser autorisaus; 
prender tgauns sils santeris.
Register da fossas
Art. 15
Register da fossas
L'administraziun communala meina in register da fossas davart l’occupaziun dils santeris. Il register cuntegn num e prenum, data da naschientscha e data da mort dils satrai.
Repartiziun
dallas fossas
Art. 16
Repartiziun
dallas fossas
La repartiziun dallas fossas en retscha sedrezza tenor in plan da santeri fatgs dalla suprastonza communala. Ei vegn satrau en retscha successiva.

2Las fossas sils santeris dallas pleivs ein repartidas en:
Fossas per carschi e giuvenils sur 7 onns
Fossas per affons sut 7 onns
Fossas per urnas
Fossa communabla
Occupaziun dallas fossas
Art. 17
Occupaziun dallas fossas
Mintga vischi e mintg'urna ein da satrar en ina fossa separada.

La sepultura d'ina urna en ina fossa gia occupada ch'ei existenta dapi maximalmein 12 onns ni la sepultura da pliras urnas ella medema fossa (cun excepziun dalla fossa communabla) sa vegnir lubida sch'il defunct ni ses parents giavischan quei. II temps da ruaus original dalla fossa vegn cheutras buca prolunghius.
Temps da ruaus
Art. 18
Temps da ruaus
Per mintga fossa munta il temps da ruaus minimalmein 20 onns.
Exhumaziun
Art. 19
Exhumaziun
Igl ei scumandau d'exhumar ina bara avon la scadenza dil temps da ruaus. En cass d'excepziuns decida il departement da giustia, polizia e sanitad dil cantun Grischun.
Dismetter las fossas
Art. 20
Dismetter las fossas
En cass ch'ei vegn ordinau suenter la scadenza dil temps da ruaus l’allontanaziun da fossas ston ils descendents vegnir avisai silmeins treis meins avon I'entschatta dalla acziun. El medem mument sto quei vegnir annunziau egl organ da publicaziun dalla vischnaunca.

Vegn ina fossa buca allontanada dils descendents enteifer il termin, exequescha la vischnaunca quei. Ils cuosts vegnan adossai als descendents. La vischnaunca sa disponer sur dils monuments ch'ein buca vegni retratgs enteifer il termin. 
Cavar/arver la fossa
Art. 21
Cavar/arver la fossa
Las singulas fossas ston haver ina distanza da silmeins 30 cm d'ina tier I'autra.

Las vias denter las retschas ston haver ina distanza da silmeins 70 cm d'ina tier I'autra.

Per arver respectiv cavar la fossa nova valan las suandontas dimensiuns minimalas: 

per fossas da carschi e giuvenils sur 7 onns
liung	190 cm
lad	70 cm
profund	150 cm

per affons sut 7 onns
liung	120 cm
lad	50 cm
profund	130 cm

per urnas 
liung	70 cm
lad	40 cm
profund	80 cm

per la fossa communabla
profund	80 cm

Ossa ed eventualas urnas ord fossas che vegnan cavadas si suenter la scadenza dil temps da ruaus ein da satrar adequatamein.
Art. 22
Rama da crap
1Mintga fossa ei da cunfinar sil pli baul suenter 12 meins cun ina rama da crap uniforma e sto corrispunder allas suandontas mesiras:

Per fossas cun vischi per persunas da  7 onns ensi
liung	160 cm
lad	60 cm
Per fossas dad urnas ed affons sut 7 onns 
liung	70 cm
lad	60 cm

2La rama da crap vegn tschentada per il temps da ruaus e sto survargar il terren per 10 cm.
Segns-fossa
Art. 23
Segns-fossa
Scadina fossa ha da vegnir signada suenter la sepultura cun la crusch-fossa da lenn che vegn furnida digl institut da sepultura. La rama da lenn vegn messa a disposiziun dalla vischnaunca per ils emprems 12 meins.

Segns- fossa e ramas da crap astgan vegnir postai sil pli baul 12 meins suenter la sepultura, e quei en cunvegnientscha culla suprastonza dalla pleiv. Il terren astga ni esser bletschs ni schelaus. La tiara che vonza ei da deponer sil plaz destinau el santeri.

Segns-fossa ein lubi sulettamein en fuorma d’ina crusch da fier battiu. Mintga project ei da schar approbar entras la suprastonza dalla pleiv.

L'inscripziun vid las cruschs sto cuntener num, prenum, onn da naschientscha ed onn da mort dil defunct.

Scadina crusch sto esser formada artisticamein cun gust en tuts graus e s'accordar harmonicamein cugl entir santeri. 

Fossas cunfinontas duessen s'accordar.
Cruschs-fossa
Art. 24
Cruschs-fossa
La grondezia dalla crusch ei decisiva pigl effect equilibrau d’in santeri. Sco las pli grondas extensiuns ein fixadas:

Fossas per carschi
altezia dalla crusch naven dalla rama 130 - 150 cm
ladezia dalla crusch 50 - 70 cm
Il sochel che porta la crusch astga buca survargar pli che 15 cm la rama.

Fossas per affons
altezia dalla crusch naven dalla rama 70 - 90 cm
ladezia dalla crusch 30 - 40 cm
L’altezia vegn mesirada al revers.

Fossa per urnas
altezia dalla crusch naven dalla rama 80 - 100 cm
ladezia dalla crusch 40 - 50 cm.
Plontaziun
Art. 25
Plontaziun
La singula fossa vegn indicada tras era planiva. La surfatscha che sa vegnir implantada mesira:
partiziun carschi e giuvenils 160 / 60 cm
partiziun affons 95 / 45 cm
partiziun urnas 100 / 60 cm
Segns-fossa
Art. 26
Segns-fossa
1Scadina fossa ha da vegnir signada suenter la sepultura cun la crusch-fossa da lenn che vegn furnida digl institut da sepultura. La rama da lenn vegn messa a disposiziun  dalla vischnaunca per ils emprems 12 meins.

Segns-fossa e ramas da crap astgan vegnir postadi sil pli baul 12 meins suenter la sepultura e quei en cunvegnientscha cun la suprastonza dalla pleiv. Il terren astga ni esser bletschs ni schelaus. La tiara che vonza ei da deponer silplaz destinau sper santeri.

Segns-fossa ein lubi sulettamein en fuorma d’in monument da crap. Mintga project ei da schar approbar entras la suprastonza dalla pleiv.

4 L'inscripziun vid  il monument sto cuntener num, prenum, onn da naschientscha ed onn da mort dil defunct.

5 Scadin monument sto esser formaus artisticamein cun gust en tuts graus e s'accordar harmonicamein cugl entir santeri.

6 Fossas cunfinontas duessen s’accordar.
Monument
Art. 27
Monument
1La ladezia d’in monument astga buc survargar la ladezia dalla rama da crap.

L’altezia d’in monument astga buca survargar 100 cm.

L’altezia d’in monument dad urnas astga buca survargar 
  70cm.
Principi

Art. 28
Principi

Sin mintga santeri metta la vischnaunca a disposiziun ina fossa communabla per urnas. 
Ornaments

Art. 29
Ornaments

1 Suenter ina sepultura en fossa communabla astgan vegnir deponidas fluras, candeilas ed autras decoraziuns mo ils emprems treis meins. Suenter quei temps allontaneschan ils responsabels ils ornaments.
Manteniment da fossas en retscha
Art. 30
Manteniment da fossas en retscha
La decoraziun ed il manteniment dallas fossas en retscha ei caussa dils parents. Sch'enzatgi fa buca siu duer da mantener quellas, ordeina la suprastonza communala da metter en uorden quellas cun adossar iIs cuosts als pertuccai.

lgl ei scumandau da plantar plontinas e caglias sin las fossas aschinavon che quei ha consequenzas mulestusas per las fossas vischinontas. 
Manteniment da fossas communablas

Art. 31
Manteniment da fossas communablas

1 La vischnaunca ei responsabla per la construcziun ed il manteniment dallas fossas communablas. 

Per la tgira d’in ornament floreal dalla fossa communabla procura la pleiv.
Manteniment dil santeri
Art. 32
Manteniment dil santeri
Ils cuosts ch'il menaschi ed il manteniment ordinari dils santeris caschunan vegnan curclai dalla vischnaunca  Sagogn. Inclus ein slargiaments ni transformaziuns necessaris dallas partiziuns dils santeris. Inclus ein era manteniment e conservaziun dils mirs santeri, aschinavon che quei survescha directamein da metter en claus ils santeris. 

Sin damonda sa la vischnaunca conceder contribuziuns per expensas extraordinarias che van en favur dil contuorn baselgia e dils santeris.
Disposiziuns penalas
Art. 33
Disposiziuns penalas
Mintga violaziun encunter questa lescha ni encunter disposiziuns directivas sa vegnir castigiada entras la suprastonza communala cun multas entochen 1'000.- francs. 

lgl ei resalvau d'exequir l'ordinaziun sin donn e cuost dil culpont sco era da remetter quel al derschader penal.

La procedura sereferescha sillas directivas cantunalas pertuccont il process penal avon autoritats administrativas.
Entrada en vigur
Art. 34
Entrada en vigur
Questa lescha entra en vigur cun approbaziun dalla radunonza communala. 

Questa lescha remplazza tuttas leschas anteriuras.
Ediziun approbada dalla Suprastonza communala ils
-
Ediziun approbada dalla Radunonza communala ils
11.12.2015
Ediziun approbada dalla Regenza dil cantun GR ils
-
Lescha da sepultura e da santeri
Rimnada sistematica da dretg communal		Pagina 2 da 12
Lescha da sepultura e da santeri - Disposiziuns finalas	11.12.2015
Rimnada sistematica da dretg communal		Pagina 2 da 12